Κέβιν Σπέισι

Ο Κέβιν Σπέισι (Αγγλικά: Kevin Spacey Fowler, 26 Ιουλίου 1959) είναι Αμερικανός ηθοποιός, σκηνοθέτης, σεναριογράφος και παραγωγός. Η θεατρική του καριέρα απογειώθηκε όταν συμμετείχε στο έργο του Ευγένιου Ο' Νηλ Το μακρύ ταξίδι της μέρας μέσα στη νύχτα πλάι στον Τζακ Λέμον, που έγινε ο μέντοράς του. Το 1991 έλαβε Βραβείο Τόνυ για τη συμμετοχή του στο θεατρικό του Νιλ Σάιμον Lost in Yonkers που ανέβηκε στο Μπρόντγουεϊ. Κατά τη διάρκεια της δεκαετίας του '90, η δουλειά του στον κινηματογράφο αναγνωρίστηκε με αποκορύφωμα το Όσκαρ Β' Ανδρικού Ρόλου για την ταινία του Μπράιαν Σίνγκερ, Συνήθεις ύποπτοι το 1995. Το 1999 ακολούθησε ένα δεύτερο Όσκαρ, αυτό του Α' Ανδρικού Ρόλου, για την ερμηνεία του στην ταινία του Σαμ Μέντες American Beauty. Άλλες σημαντικές του ταινίες είναι οι ακόλουθες: Se7en (1995), Λος Άντζελες: Εμπιστευτικό (1997), Χωρίς αντάλλαγμα (2000), K-PAX (2001), Superman: Η επιστροφή (2006) και Casino Jack (2010). Από το 2003 έχει αναλάβει την καλλιτεχνική διεύθυνση του θεάτρου Ολντ Βικ στο Λονδίνο. Το καλοκαίρι του 2011, έπαιξε στην Επίδαυρο τον πρωταγωνιστικό ρόλο στην θεατρική παράσταση Ριχάρδος Γ' του Ουίλλιαμ Σαίξπηρ σε σκηνοθεσία του βραβευμένου με Όσκαρ Σαμ Μέντες.

 Πρώιμα χρόνια 
Ο Σπέισι γεννήθηκε στο Σάουθ Όραντζ του Νιου Τζέρσεϊ και μεγάλωσε στην Καλιφόρνια, όπου οι γονείς του μετακόμισαν όταν αυτός ήταν τεσσάρων χρόνων. Εκεί, ξεκίνησε την καριέρα του ως ηθοποιός του θεάτρου, κάνοντας επίσης μικρές εμφανίσεις σε τηλεταινίες ή κινηματογραφικές παραγωγές.

 Κατηγορίες για σεξουαλική παρενόχληση 
Τον Οκτώβριο του 2017, ο ηθοποιός Άντονι Ραπ κατηγόρησε τον Σπέισι ότι τον είχε παρενοχλήσει σεξουαλικά το 1986, σε ηλικία 14 χρονών, υπό την επήρεια αλκοόλ. Απαντώντας, ο Σπέισι είπε ότι δεν θυμάται το περιστατικό, αλλά αν όντως συμπεριφέρθηκε έτσι, του οφείλει την πιο ειλικρινή του συγγνώμη για αυτό που ήταν "μια εξαιρετικά απρεπής συμπεριφορά μεθυσμένου γέρου μπεκρή", και λυπάται για τα συναισθήματα που ένιωθε ο Ραπ όλα αυτά τα χρόνια. Επακολούθησε η αναφορά και άλλων παρόμοιων περιστατικών παρενόχλησης, μεταξύ των οποίων αυτών της δημοσιογράφου Χέδερ Ούνρου, του σκηνοθέτη Τόνι Μοντάνα, του ηθοποιού Ρομπέρτο Καβάζος, και οκτώ ατόμων από το επιτελείο της σειράς House of Cards. Η εφημερίδα The Guardian ανέφερε ότι έχει έρθει σε επαφή με "έναν αριθμό ανθρώπων" οι οποίοι εργάζονταν στο Ολντ Βικ, όπου ο Σπέισι ήταν καλλιτεχνικός σκηνοθέτης για 11 χρόνια, και συμπέρανε ότι "έβαζε χέρι και συμπεριφερόταν με απρεπή τρόπο σε νεαρούς άντρες εκείνη την περίοδο".

Λόγω των κατηγοριών εναντίον του, το Netflix τον απέλυσε από τη σειρά House of Cards και σταμάτησε την παραγωγή της ταινίας Gore, στην οποία ήταν πρωταγωνιστής και παραγωγός. Η International Academy of Television Arts and Sciences αποφάσισε ότι, λόγω των πρόσφατων γεγονότων, δεν θα τιμήσει τον Σπέισι με το βραβείο International Emmy Founders Award 2017.

Την 1η Νοεμβρίου του 2017, ο Σπέισι ανέφερε ότι θα αναζητήσει "εκτίμηση και θεραπεία" για τη συμπεριφορά του. Στις 2 Νοεμβρίου, το περιοδικό Variety ανέφερε ότι η υπεύθυνη δημοσίων σχέσεων του Σπέισι, Στέισι Γουλφ, και το πρακτορείο Creative Artists Agency, τερμάτισαν τη συνεργασία τους με τον ηθοποιό λόγω των κατηγοριών εναντίον του.

 Προσωπική ζωή 
Σχετικά με την προσωπική του ζωή δήλωσε ότι στη ζωή του είχε συνάψει δεσμούς και με γυναίκες και με άντρες και τώρα επιλέγει να ζήσει ως γκέι άντρας.
μικρογραφία|260x260εσ|Το αστέρι του Σπέισι στη Λεωφόρο της Δόξας στο Χόλιγουντ

 Φιλμογραφία 
μικρογραφία|Ο Σπέισι (δεξιά) με τον Μπιλ Κλίντον, 2000|260x260εσ
ΈτοςΠρωτότυπος τίτλοςΕλληνική μετάφρασηΡόλος1986HeartburnΦλογισμένες σχέσειςκλέφτης1987Long Day's Journey Into NightΤζέιμι Ταϊρόν1988Rocket GibraltarΝτουέιν ΧάνσονWorking GirlΕργαζόμενο κορίτσι Μπομπ Σπεκ1989See No Evil, Hear No EvilΔεν βλέπω τίποτα, δεν ακούω τίποτα ΚέργκοDadΟ μπαμπάς μου κι εγώΜάριο1990Fall from GraceΤζιμ ΜπάκερA Show of ForceΦρανκ ΚέρτινHenry & JuneΌσμπορνWhen You Remember MeΓουέιντ1991DarrowΚλάρενς Ντάροου1992Glengarry Glen RossΟικόπεδα με θέαΤζον ΓουίλιαμσονConsenting AdultsΠαιχνίδια ενηλίκων Έντι Ότις1994Iron WillΣιδερένια θέληση Χάρι ΚίνγκσλεϊThe RefΔιαιτητής για παντρεμένους ΛόιντDoomsday GunΠράιςSwimming with SharksΆσπονδοι φίλοι Μπάντι Άκερμαν1995The Usual SuspectsΣυνήθεις ύποπτοι Ρότζερ Κιντ / Κάιζερ ΣόζεOutbreakΤο ξέσπασμα Κέισι ΣούλερSe7en Τζον Ντόου1996A Time to KillΗ ετυμηγορία εισαγγελέας Ρούφους Μπάκλι1997L.A. ConfidentialΛος Άντζελες: Εμπιστευτικό Τζακ ΒινσένεςMidnight in the Garden of Good and EvilΜεσάνυχτα στον κήπο του καλού και του κακού Τζιμ Ουίλιαμς1998The NegotiatorΟριακές διαπραγματεύσεις Κρις ΣέιμπιανHurlyburlyΆνω κάτω ΜίκιA Bug's LifeΖουζούνια Χόμπλας (φωνή)1999American Beauty Λέστερ ΜπέρναμThe Big KahunaΚάποιος θα... τσιμπήσει! Λάρι Μαν2000Ordinary Decent CriminalΈνας εντιμότατος κλέφτης Μάικλ ΛιντςPay It ForwardΧωρίς αντάλλαγμα Γιουτζίν Σίμονετ2001Shackleton's Antarctic Adventureαφηγητής (φωνή)K-PAX ΠροτThe Shipping NewsΤα ναυτιλιακά νέα Κουόιλ2002The Tower of Babbleαφηγητής (φωνή)Austin Powers in GoldmemberAustin Powers: Το χρυσό εργαλείοΚέβιν Σπέισι2003The United States of LelandΔηλητηριασμένες ψυχές Άλμπερτ Τ. ΦιτζέραλντThe Life of David GaleΗ ζωή του Ντέιβιντ Γκέιλ Ντέιβιντ Γκέιλ2004Beyond the SeaΠέρα από τη θάλασσα Μπόμπι Ντάριν2005Edison Γουόλας2006The Interrogation of Leo and LisaανακριτήςSuperman ReturnsSuperman: Η επιστροφή Λεξ Λούθορ2007Fred ClausΟ αδελφός του αϊ-ΒασίληΚλάιντ200821 Μίκι ΡόζαRecountΗ καταμέτρηση Ρον ΚλάινThe Applicantυπεύθυνος προσωπικούTelstar: The Joe Meek StoryΓουίλφρεντ Μπανκς2009ShrinkΕξομολογήσεις Χένρι ΚάρτερMoon  Γκέρτι (φωνή)The Men Who Stare at GoatsΟι άντρες που κοιτούν επίμονα κατσίκες Λάρι Χούπερ2010Father of InventionΡόμπερτ ΆξελCasino Jack Τζακ Αμπράμοφ2011Margin CallΟ δρόμος του χρήματος Σαμ ΡότζερςHorrible BossesΑφεντικά για σκότωμα Ντέιβ ΧάρκενXing ying bu li Τσακ2012Spirit of a Dentureδρ Ρόμπερτ ΜίντλινγκEnvelopeΕυγκένι ΠετρόφThe Ventriloquistεγκαστρίμυθος2013At the Topαφηγητής (φωνή)2014Horrible Bosses 2Αφεντικά για σκότωμα 2 Ντέιβ Χάρκεν2016Elvis & NixonΈλβις και Νίξον Ρίτσαρντ ΝίξονNine LivesΕννιά ζωές Τομ Μπραντ2017VansΦρανκRebel in the RyeΕπαναστάτης στη σίκαλη Γουίτ ΜπερνέτBaby Driver Ντοκ2018Billionaire Boys ClubΛέσχη νέων δισεκατομμυριούχων Ρον ΛιβάινLet Me Be FrankΦρανκ Άντεργουντ2022L'uomo che disegnò Dioντετέκτιβ

 Παραπομπές 

 Εξωτερικοί σύνδεσμοι 

Κέβιν Σπέισι στο IMDb
Κέβιν Σπέισι το IBDB
Κέβιν Σπέισι  στο Popcorn

Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με Χρυσή Σφαίρα
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Νικητές βραβείου Tony
Κατηγορία:ΛΟΑΤ πρόσωπα από τις ΗΠΑ
Κατηγορία:Ηθοποιοί βιντεοπαιχνιδιών